รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 1/2567
วันพุธที่ 10 มกราคม 2567
รองปลัดเศรษฐเกียรติฯ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 1/2567
รองปลัดเศรษฐเกียรติฯ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 1/2567
นายเศรษฐเกียรติ กระจ่างวงษ์รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 1/2567 โดยมีนายสุรชัย ยุทธชนะ รองเลขาธิการสํานักงานการปฏิรูปที่ดินเพื่อเกษตรกรรม และเจ้าหน้าที่ที่เกี่ยวข้องเข้าร่วม ณ ห้องประชุมจําลอง อัตนโถ สํานักงานการปฏิรูปที่ดินเพื่อเกษตรกรรม และผ่านระบบ VDO Conference โดยสามารถสรุปผลการประชุมได้ดังนี้
1. ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อเป็นที่ตั้งวัดเนินทอง ในเขตปฏิรูปที่ดินจังหวัดชุมพร สําหรับใช้เป็นสถานที่ประกอบพิธีกรรมทางศาสนา เนื้อที่ประมาณ 23-0-07 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
2. ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อเป็นที่ตั้งวัดบ้านร้านตัดผม ในเขตปฏิรูปที่ดินจังหวัดชุมพร สําหรับใช้เป็นสถานที่ประกอบศาสนกิจ เนื้อที่ประมาณ 24-1-80 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
3. ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อเป็นที่ตั้งวัดป่าบ้านนาไฮ ในเขตปฏิรูปที่ดินจังหวัดอุดรธานี สําหรับใช้เป็นสถานที่ประกอบศาสนกิจ เนื้อที่ประมาณ 68-3-75 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
4. ที่ประชุมพิจารณาและให้ความเห็นชอบ กรณีวัดป่าดงสุวรรณารามขออนุญาตใช้ที่ดินเพื่อเป็นที่ตั้งวัดป่าดงสุวรรณาราม ในเขตปฏิรูปที่ดินจังหวัดอุดรธานี สําหรับใช้เป็นสถานที่เผยแผ่พระพุทธศาสนาเป็นพุทธอุทยานซึ่งเป็นการส่งเสริมและอนุรักษ์ทรัพยากรธรรมชาติในพื้นที่ เนื้อที่ประมาณ 41-2-36 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
5. ที่ประชุมพิจารณาและให้ความเห็นชอบ ไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกันแต่พลเมืองเลิกใช้ร่วมกันแล้วมาดําเนินการปฏิรูปที่ดินตลอดไป แปลง “ที่วัดเก่า สาธารณประโยชน์” ตําบลภูผาหมอก อําเภอกันทรลักษณ์ จังหวัดศรีสะเกษ บางส่วน เนื้อที่ประมาณ 0-3-04 ไร่ เพื่อให้องค์การบริหารส่วนตําบลภูผาหมอก ใช้ประโยชน์ในการก่อสร้างอาคารศูนย์พัฒนาเด็กเล็กบ้านโคกขามป้อมบางส่วน เนื้อที่ประมาณ 0-3-04 ไร่ และนําเสนอ คปก. พิจารณาอนุมัติไม่ประสงค์จะนําที่ดินสาธารณสมบัติของแผ่นดิน แต่พลเมืองเลิกใช้ร่วมกันแล้วมาดําเนินการปฏิรูปที่ดินเพื่อเกษตรกรรมตลอดไป เพื่อให้กระทรวงมหาดไทยนําไปอนุญาตให้ทบวงการเมืองใช้ตามอํานาจหน้าที่ต่อไป
6. ที่ประชุมพิจารณาและให้ความเห็นชอบ กรณีบริษัท การบินกรุงเทพ จํากัด (มหาชน) ขอความยินยอมหรือขออนุญาตใช้ประโยชน์ที่ดินในเขตปฏิรูปที่ดินจังหวัดตราด เพื่อประกอบกิจการการพัฒนาโครงสร้างพื้นฐานด้านคมนาคมขนส่งและระบบโลจิสติกส์ ในส่วนของการอนุญาตให้บริษัทฯ ใช้ประโยชน์ในที่ดินเพื่อประกอบกิจการในเขตปฏิรูปที่ดิน การอนุญาตให้บริษัทฯ ปรับลดความสูงของเนินดินบริเวณทางวิ่ง 05 ทางด้านทิศใต้ของสนามบิน การเห็นชอบแผนการจัดทํากิจกรรมเพื่อรับผิดชอบต่อสังคมและสิ่งแวดล้อม ในชุมชนเกษตรกรในเขตปฏิรูปที่ดิน และการอนุมัติให้กําหนดวงเงินหลักประกัน โดยให้นําความเห็นและผลการพิจารณานําเสนอ คปก. เพื่อพิจารณาให้ความยินยอมหรืออนุญาตให้ใช้ประโยชน์ที่ดินต่อไป
7. ที่ประชุมพิจารณา กลั่นกรอง และเสนอความเห็น กรณีห้างหุ้นส่วนจํากัด ศรีสะเกษเหมืองแร่ ขออนุญาตใช้พื้นที่ประกอบกิจการทําเหมืองใต้ดิน ประเภทหินบะซอลต์ และขออนุญาตใช้พื้นที่ในการดําเนินการอันเกี่ยวเนื่องกับการทําเหมืองที่ได้รับความยินยอมให้ใช้ประโยชน์ที่ดินในเขตปฏิรูปที่ดิน โดยให้นําความเห็นของที่ประชุม และผลการพิจารณานําเสนอ คปก. เพื่อพิจารณาให้ความยินยอมหรืออนุญาตให้ใช้ประโยชน์ที่ดินต่อไป